### Beslutning

Fremsendes til Teknisk Udvalg til behandling i henhold til beslutning i byrådets møde den 10. juni 2021.

Forslag til lokalplan for erhvervsområde ved [adresse] samt tillæg nr. 93 til Kommuneplan 2017.

### Resumé

Forslag til lokalplan for erhvervsområde ved [adresse] samt tillæg nr. 93 til Kommuneplan 2017.

### Indstilling

Lokalplanen for et højhus på grunden [adresse] er udarbejdet på anmodning fra Ejendomsselskabet Gorm Mathiesen og gælder for et område i [adresse] ved [adresse] på kanten til erhvervshavnen.

Lokalplanen gør det muligt at opføre et højhus med dele af en eksisterende lagerbygning som base. Højhuset er på ca. 150 m, og skal på 41 etager indeholde 48.600 m2 etageareal inklusive den eksisterende bygning.

Lokalplanforslaget er i overensstemmelse med Kommuneplanens overordnede mål, men ikke kommuneplanens konkrete rammer. Der er derfor udarbejdet kommuneplantillæg nr. 93, der øger omfanget af bebyggelse og udvider anvendelsen til udover erhverv også at omfatte detailhandel.

Til lokalplanforslaget vedlægges et forslag til udbygningsaftale om etablering af den rekreative forbindelse og mindre vejanlæg.

Lokalplanen har været offentligt fremlagt i perioden 17. februar til 14. april 2021 og der er indsendt 243 høringssvar. De fleste høringssvar argumenterer imod højhusbyggeriet. Det er især højden og arkitekturen, der rejser modstand, men også placering af parkeringshuset, påvirkning af det lokale kulturmiljø og nærhed til foderstofvirksomhederne er argumenter imod projektet.

De positive høringssvar hæfter sig ved, at [adresse] er et oplagt område til fortætning i højden og at højhuset vil spille godt ind i skyline ligesom at højhuset vil bidrage til en moderne tidssvarende by med plads til arbejdspladser.

Teknik og Miljø foreslår, at bemærkningerne ikke giver anledning til ændringer i lokalplanen.

Teknik og Miljø foreslår at justere lokalplanen med redaktionelle rettelser.

### Sagens forløb

27-05-2021 Borgmesterens Afdeling påtegning
Fremsendes til Frans Schultz. Borgmesterens Afdeling har ingen bemærkninger til indstillingen.
 31-05-2021 Magistraten

Fremsendes til [adresse] med bemærkning, at Magistraten i mødet den 31. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 25. maj 2021.

Jacqueline Frandsen og Malou Winther kan ikke tiltræde.

Rådmand Jim Petersen tog forbehold med hensyn til P-hus.

Zahra Jacobsen tog forbehold vedrørende Lokalplan 1147, [adresse] med henblik på drøftelse af justeringer i udvalgsbehandlingen.

Borgmester Palle Andersen, rådmand Keld Østergaard og Valdemar Krogh tog forbehold med henblik på drøftelse af justeringer i udvalgsbehandling.

 09-06-2021 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. juni 2021.
 14-06-2021 Teknisk Udvalg

Sagen blev udsat.

Forvaltningen fremsender et notat til udvalget om de trafikale forhold i området, herunder kapaciteten på den østlige del af [adresse], [adresse], [adresse] og [adresse], hvor tæt kapaciteten er på at blive fuldt udnyttet på de pågældende veje. Videre skal notatet belyse forventningerne til den fremtidige trafikbelastning i området, herunder bruttotal for den forventede trafik til/fra området og et estimat på henholdsvis arbejdspladstrafik og kundetrafik, samt projektets betydningen for antallet af parkeringspladser i området. Endeligt skal notatet skal desuden beskrive de forskellige bygningshøjder, der har været i spil, samt betydningen for skyggefaldet.

 21-06-2021 Teknisk Udvalg

Aksel Mikkelsen, Boris Hermansen, Yrsa Mortensen og Stina Bech kunne tiltræde indstillingen i overensstemmelse med Magistratens anbefaling.

Karlo Koch, Mia Søndergaard og Kristian Petersen kunne ikke tiltræde indstillingen med bemærkning om, at højhuset findes alt for højt, vil skæmme byens skyline, vil være synligt fra store dele af byen, vil skabe lange skygger, og at området omkring højhuset vil blive præget af kraftig vind. SF og Enhedslisten bemærker endvidere, at projektet vil skabe stor ekstra biltrafik, og området og adgangsvejen vil med det øvrige byggeri blive præget af massiv biltrafik. SF og Enhedslisten anbefaler, at lokalplanen først færdigbehandles efter sommerferien af hensyn til at sikre en grundigere og mere dybdegående offentlig debat af projektet og af de mange høringssvar, der er indkommet. SF og Enhedslisten foreslår at kommunen i den forbindelse står for afholdelse af et stort offentligt møde om lokalplanen.

 22-06-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 22. juni 2021 har vedtaget Magistratens indstilling i overensstemmelse med erklæring fra Teknisk Udvalg af 21. juni 2021 med den ændring, der følger af reduktion af byggehøjden på højhuset og p-huset i overensstemmelse med notat af 15. juni 2021 fra Magistratsafdelingen for Teknik og Miljø.

Socialistisk Folkepartis og Enhedslisten de Rød-Grønnes byrådsgrupper, Lea Steffensen og Frida Holst kunne ikke tiltræde indstillingen.